cyanic-selkie/wikianc huggingface dataset:
Anna Seghers
Liv
Anna Seghers var fødd i Mainz som det einaste barnet til kunsthandlaren Isidor Reiling og kona hans Hedwig (fødd Fult). Familien var ortodokse jødar. Anna gjekk frå 1907 på ein privatskole, deretter på ein høgare jenteskule frå 1910. I første verdskrigen bidrog ho med krigshjelp. I 1920 tok ho eksamen artium og studerte seinare i Köln og Heidelberg, der ho las historie, kunsthistorie og sinologi. I 1924 gjekk ho ut frå Heidelberg universitet med ei doktoravhandling om jøden og jødedomen i verka til Rembrandt.
Edith Roger
Liv og virke
Faren dreiv bilverkstad og familien flytta til Oslo der Edith lærte klassisk ballett hos Rita Tori (1908–1967) og under den andre verdskrigen litt fridans hos Gerd Kjølaas (1909–2000). Roger debuterte som dansar i 1945 hos Kjølaas, men hadde også eigne oppsetjingar i Stavanger dette frigjeringsåret og vart engasjert ved revyen Chat Noir. Deretter var ho ved den Birgit Cullberg-leia Svenska Dansteatern til 1948 då ho vart med i Ny Norsk Ballett. Frå 1958 var ho ved den nystarta Operaballetten på Den Norske Opera, der ho vart den fyrste med avskjedsførestilling i den Kjølaas-koreograferte Markisen, oppført i oktober 1964. Ho dansa vidare, og var Mor Åse i NRK-produksjonen over Birgit Cullbergs Peer Gynt-ballett i 1966.
Roger er også kjend for virket sitt som koreograf, blant anna ved Festspillene i Bergen i 1958 og 1969. Frå 1967 til 1997 var ho instruktør ved Nationaltheatret, og vart omtala som ei fornyar av norsk regikunst.
Anna Seghers
Liv
I 1925 gifta ho seg med den ungarske sosiologen László Radványi. Ekteparet flytta til Berlin og fekk to barn.
Edith Roger
Liv og virke
I 1985 vart Roger utnemnd til riddar av 1. klasse av St. Olavs Orden. I 2002 fekk hun Norsk kulturråds ærespris.
Anna Seghers
Liv
Anna Seghers valde pseudonymet sitt etter den nederlandske malaren Hercules Pieterszoon Seghers. Den første romanen hennar vart utgjeven i 1928. I same år vart ho medlem i KPD, det tyske kommunistpartiet. Etter nazistane si maktovertaking vart ho arrestert. Bøkene hennar vart forbodne og brunne av nazistane. Seghers emigrerte med familien sin til Paris.
Under den tyske invasjonen av Frankrike flykta ho til landsdelen som vart kontrollert av Vichy-regimet. I mars 1941 klarte ho å få løyve til å emigrera saman med ektemannen og borna til Mexico.
I Mexico arbeidde ho saman med Ludwig Renn og andre eksil-tyskarar for rørsla «Freies Deutschland». Denne organisasjonen tilsvarte Nationalkomitee Freies Deutschland. I 1943 fekk ho vita at mora var drepen i holocaust, i Majdanek.
I 1947 reiste Seghers attende til Tyskland og busette seg i DDR. Ho vart president i DDR sitt forfattarforbund. Ho døydde i Berlin i 1983 og fekk ei statsgravlegging.
Bibliotek, skular og gater vart oppkalla etter henne både i Aust- og Vest-Tyskland. Ho er gravlagd på Dorotheenstädtischen Friedhof og grava hennar er gjort til ein av Berlins æresgraver.
Filmatisering
Den tyske filmen Transit frå 2019 er basert på Seghers roman frå 1944.
Arrangement
Arrangement (frå fransk, av arrangere) kan visa til:
Pilotbreen
Pilotbreen er ein kort sidebre i ein djup dal i Mountaineer Range, som heller ned langs søraustsida av Deception Plateau og ut i Aviatorbreen i Victoria Land. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, til minne om tenestene til pilotane i U.S. Navy-skvadron VX-6 i Antarktis, og i samband med Aviatorbreen.
T.R. Knight
Theodore Raymond Knight, kjend som T.R. Knight er ein amerikansk skodespelar. Han har rolla som George O'Malley i den amerikanske TV-serien Grey's Anatomy. Han er open homofil.
Liu Baiyu
Liu Baiyu var ein kinesisk forfattar og kulturpolitikar. I løpet av dryge 60 år som forfattar publiserte han over femti verk. Han tilhøyrer saman med Yang Shuo, Qin Mu og Wei Wei dei mest betydelege essayistane frå samtida si.
Al Kooper
Al Kooper er ein USA-amerikansk låtskrivar, plateprodusent og musikar. Han er kjend for å organisere Blood, Sweat & Tears, men var ikkje lenge nok i gruppa til at han fekk med seg gjennombrotet deira. Kooper spelte også i studio for Bob Dylan då han gjekk elektrisk i 1965, og førte saman gitaristane Mike Bloomfield og Stephen Stills til å spele albumet Super Session. Han har sidan hatt ein suksessrik solokarriere, skrive musikk for filmar og drive opplæring i låtskriving.
Biografi
Han spelte med Bob Dylan på konsertane hans i 1965 og i studio i 1965 og 1966. Mellom anna spelte han Hammondorgel med Dylan på Newport Folk Festival i 1965. Kooper spelte mellom anna Hammondorgel på Dylan sin «Like a Rolling Stone». Det var under desse innspelingane at Kooper møtte og vart ven med Mike Bloomfield. Han arbeidde mykje med Bloomfield dei komande åra. Kooper spelte igjen orgel med Dylan i 1981 på verdsturneen hans.
Kooper vart med i The Blues Project som klaverspelaren deira i 1965, men slutta kort stund før konserten deira i Monterey Pop Festival i 1967. Han danna Blood, Sweat & Tears i 1967, men slutta i gruppa etter det første albumet, Child Is Father to the Man, på grunn av musikalske usemjer i 1968. Han spelte inn Super Session med Bloomfield og Stills i 1968, og i 1969 samarbeidde han med den 15 år gamle gitaristen Shuggie Otis på albumet Kooper Session. I 1975 produserte han debutalbumet til The Tubes.
Kooper har spelt på hundrevis av innspelingar, mellom anna med The Rolling Stones, B.B. King, The Who, The Jimi Hendrix Experience, Alice Cooper og Cream. Etter han flytta til Atlanta i 1972, oppdaga han bandet Lynyrd Skynyrd, og produserte og spelte på dei første tre albuma deira, inkludert singlane «Sweet Home Alabama» og «Free Bird». Kooper skreiv òg musikken til fjernsynsserien Crime Story og filmen The Landlord. Kooper har òg skrive musikk for fleire fjernsynsfilmar.
Kooper har gjeve ut memoarane sine Backstage Passes: Rock 'n' Roll Life In The Sixties (1977) og Backstage Passes & Backstabbing Bastards: Memoirs of a Rock 'N' Roll Survivor (1998).
Han vart innlemma i Musicians Hall of Fame and Museum i Nashville.
Bani Qa'is-distriktet
Bani Qa'is-distriktet er eit distrikt i Hajjah guvernement i Jemen. I 2003 hadde distriktet eit folketal på 54 272 innbyggjarar.
Svart stråling
Svart stråling eller svartlekamstråling er stråling frå ein lekam som absorberer fullt all elektromagnetisk stråling som treffer lekamen. Lekamen vert i dette tilfelle kalla ein svart lekam. Det kan òg glede ein strålinga i eller kring ein lekam som er i termodynamisk likevekt omgivnadane. Denne strålinga har eit spesifikt spektrum og intensitet som berre er avhengig av temperaturen til lekamen.
Holsdagen
Holsdagen er ei bryllaupsmesse som vert arrangert årleg i august i Hol gamle kyrkje og Hol bygdemuseum i Hol kommune.
Distriktet Ried im Innkreis
Distriktet Ried im Innkreis er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 584 km² og har om lag 62 000 ibuarar (2017). Byen Ried im Innkreis er administrasjonssenter for distriktet.
Kommuneskipnaden
Distriktet omfattar 36 kommunar, av dei ein bykommune og åtte såkalla Marktgemeide.
Fylkesveg 291 i Nordland
Fylkesveg 291 i Nordland går mellom Fiskelauselv i Hattfjelldal kommune og Tustervatnet i Hemnes kommune. Vegen er 35,4 km lang.
Vegen er ein del av Villmarksvegen i Nordland.
Ida Schöpfer
Ida Schöpfer var ein sveitsisk skirennar frå Flühli i kantonen Luzern. Ho vart i 1954 verdsmeister i både utfor og den alpine kombinasjonen. Ti gongar vart ho sveitsisk meister.
Schöpfer slo gjennom nasjonalt då ho i 1948 vart sveitsisk meister i kombinasjonen. Året etter fekk ho plass på det sveitsiske skilandslaget, og var den fremste sveitsiske kvinnelege alpinisten åra 1951-54.
Under Vinter-OL 1952 i Oslo kom ho på 10. plass i utfor og 16. plass i storslalåm. To år seinare, under VM i alpint 1954 i Åre i Sverige, slo ho favoritten Trude Klecker frå Austerrike med eit tidels sekund og tok gull i utfor. Deretter vart ho nummer åtte i storslalåmtevlinga, før ho fekk sølvmedaljen i slalåm etter ein framifrå andreomgang. Slalåmresultatet gjorde at ho også gjekk til topps i den alpine kombinasjonen, med klar margin til landskvinna Madeleine Berthod.
Ida Schöpfer-Bieri døydde i heimstaden Flühli, 84 gammal.
Fylkesveg 292 i Nordland
Fylkesveg 292 i Nordland går mellom Kjempeosen og Bakketun i Hattfjelldal kommune. Vegen er 31,7 km lang.
Ron Delany
Ron Delany, fullt namn Ronald Michael Delany, er ein irsk tidlegare friidrettsutøvar som vart olympisk meister på 1500 meter i 1956.
Synkroskop
Synkroskop er eit instrument som viser om to elektriske vekselspenningar er i fase. Instrumentet blir mellom anna brukt ved parallellkobling av generatorar på eit felles vekselstraumnett. Synkroskop kan bestå av eit viserinstrument med ein fast og ein rørleg spole, og virkar då på same måte som eit elektrodynamometer. I dag nyttar ein helst katodestråle-oscillograf.
Ron Delany
Delany, som var av rikfolk, voks opp i småbyen Arklow og seinare i Dublin, før han studerte ved Villanova University i USA. 19 år gammal tok han seg til finalen på 800 m ved EM i friidrett 1954 i Bern, der han enda på åttande og sisteplass, etter å ha imponert i semifinalen.
Synkroskop
Kjelder
synkroskop. I Store norske leksikon. Henta frå: http://snl.no/synkroskop
Ron Delany
Sommaren 1956 vart Delany den sjuande løparen som gjordep ei engelsk «mile» unna på under fire minuttar. I november 1956 var han på plass ved Sommar-OL 1956 i Melbourne. Etter å ha vorte nummer tre i sitt kvalifiseringsheat, to sekundar etter heatvinnaren, vart det få som rekna Delany til favortittsjiktet. I dei fyrste rundane av finaleløpet 1. desember låg han i feltet bak favoritten, australiaren John Landy. I siste sving kom Delany utanpå tetfeltet og med fabelaktig spurt på oppløpssida sikra han seg sigeren på ny olympisk rekord, 3.41,2. Sølvmedaljen gjekk til tyske Klaus Richtzenhain og John Landy fekk bronsen, begge på 3.42,0. Det var då 24 år sidan ein ire hadde vunne OL-gull, og det skulle gå 36 år før Irland på ny fekk oppleve ein nasjonal olympiameister.
Under EM i friidrett 1958 i Stockholm tok Delany bronsen på 1500-meteren, høvesvis fire og to tidels sekund bak vinnaren Brian Hewson og sølvmedaljøren Dan Waern. Då sommarleikane 1960 fann stad i Roma, deltok Delany på 800 m og vart slått ut i kvartfinalane. I 1961 vann han 1500 m under universiaden i Paris. Han la opp etter 1962-seongen.
Anortitt
Anortitt er eit kalkfeltspat med formel CaAl2Si2O8. Det er eit plagioklas, som er eit rikt mineral i jordskorpa.
Edvard Opdahl
Edvard Cornelius Opdahl var ein norsk handelsmann, lensmann og stortingsmann frå Klinga i Nord-Trøndelag. På tinget representerte han Venstre.
Opdahl vart sytten år gammal tilsett som hjelpelærar i heimbygda Klinga. Deretter var han eitt år på eit trelastkontor og var så åra 1863-66 handelsbetjent og huslærar i Tromsø. Han heldt fram som handelsbetjent i to nye år, då i Hammerfest. Tida 1868-81 var han styrar, såkalla faktor, av ei handelsverksemd i Talvik. Frå 1881 var han lensmann i Nesseby.
Opdahl var etter tur medlem av heradsstyra i både Talvik og i Nesseby, i sistnemnde herad i 24 år (1883-1907). 1908-10 var han fungerande leiar i jordsalkommisjonen for Finnmark. Stortingsperioden 1903-06 var han Finnmark sin 1. representant på Stortinget. Han var då medlem av Lagtinget og justiskomiteen. I 1906 var han med i Stortinget sin deputasjon til kongekroninga i Trondheim.
Pipecleanerbreen
Pipecleanerbreen er ein isbre danna av fleire små fjellbrear som flyt saman på austsida av Mount Huggins. I lag med Glimpsebreen munnar han ut i Radianbreen der denne møter nordarmen av Dismal Ridge. Overflata er markert av mange band av morene som minnar om pipereinsarar (pipecleaner på engelsk). Han vart namngjeven av New Zealand Victoria University of Wellington Antarctic Expedition (VUWAE), 1960-61.
Arrangement i musikk
Arrangement i musikk viser til omarbeiding av eit musikkstykke som allereie er komponert. Ein arrangør kan til dømes endra instrumenteringa eller røyster slik at det passar for ei ulik besetning, eller kan ha ei anna harmonisering.
Dorothy Hyman
Dorothy Hyman er ein britisk tidlegare sprintar i friidrett frå landsbyen Cudworth i South Yorkshire. Ho vart europameister på 100 m i 1962 og tok to medaljar under sommar-OL 1960.
Aktiv
17 år gammal sprang Hyman andre etappen for Storbritannia sitt lag som fekk sølv på 4x100 m stafett i EM i friidrett 1958 i Stockholm. Under dei olympiske leikane i 1960 i Roma vann ho sølvmedaljen på 100 og bronsen på 200 m.
Hyman vart europameister på 100 m i 1962 i Beograd, med same tid som tyske Jutta Heine, før ho så fekk sølv på 200 meter, bak nettopp Heine. I 4x100 m stafett var ho å vinne ein bronsemdalje.
Saman med Janet Simpson, Mary Rand og Daphne Arden tok Hyman og Storbritannia ein bronsemedalje på 4x100 m stafett også under olympiaden i 1964 i Tokyo.
Tangens-bussole
Tangens-bussole er eit eldre instrument for måling av straumstyrkar. Instrumentet består av ei kompassnål i sentrum av ein loddrett, straumførande ring av kopartråd. Tangens til den vinkelen nåla slår ut når straum blir sendt gjennom leiaren, er proporsjonal med styrken til straumen.
Stadl-Paura
Stadl-Paura er ein kommune (Marktgemeinde) i distriktet Wels-Land i forbundslandet Oberösterreich i Austerrike. Kommunen har ei flatevidd på 15,0 km² og vel 5 000 ibuarar. Kommunesenteret ligg 360 meter over havet, ei 15 km sørvest om byen Wels.
Distriktet Rohrbach
Distriktet Rohrbach er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 827 km² og har om lag 57 000 ibuarar (2017). Byen Rohrbach er administrasjonssenter for distriktet.
Kommuneskipnaden
Distriktet omfattar 40 kommunar, av dei ein bykommune og 15 såkalla Marktgemeide.
Orokisk
Orokisk er eit tungusisk språk som vart tala av orokane på Sakhalin i Russland.
Neil Patrick Harris
Neil Patrick Harris er ein amerikansk skodespelar. Han er best kjend som tittelrollen i Doogie Howser, M.D., skjørtejegeren Barney Stinson i How I Met Your Mother og den fiktive versjonen av seg sjølv i Harold & Kumar serien.
Han er open homofil. Han er i eit forhold med David Burtka, og ved hjelp av surrogatmor har dei ein gut og ei jente.
Bani Suraim-distriktet
Bani Suraim-distriktet  er eit distrikt i 'Amran guvernement i Jemen. I 2003 hadde distriktet eit folketal på 32 698 innbyggjarar.
Fylkesveg 294 i Nordland
Fylkesveg 294 i Nordland går mellom Hovstad og Elsvatn i Hattfjelldal kommune. Vegen er 11,6 km lang.
Mono
Mono (frå gresk μονος,monos, 'åleine, einsleg, enkel') kan visa til:
Anton Røstøen
Anton Jørgensen Røstøen var ein lærar, gardbrukar og stortingsmann frå Vestre Toten. På Stortinget representerte han Venstre.
Røstøen var son til ein gardbrukar. Sjølv vart han i 1861 seminarist frå Asker. Åra 1862-68 var han lærar i Vestre Toten. Sidan var han brukseigar, handelsstyrar og inkassokrevjar. Frå 1886 var han gardbrukar på Holte i Vestre Toten. Han var i mange år ordførar i Vestre Toten.
Røstøen representerte Kristians amt på Stortinget frå 1895 til 1900. Heile tida var han medlem av tollkomiteen.
Today I Started Loving You Again
«Today I Started Loving You Again» er ein song skriven av Merle Haggard og Bonnie Owens. Haggard gav han først ut som B-side til hitten sin «The Legend of Bonnie and Clyde». Songen kom òg ut på albumet hans The Legend of Bonnie & Clyde.
Stein Ove Berg skreiv ein norsk tekst til songen, kalla «I dag begynte jeg å elske deg igjen». Han spelte inn denne sjølv og gav han ut på albumet Når dagen kommer i 1977.
NM i alpine greiner 1950
Noregsmeisterskapen i alpine greiner 1950 fann stad helga 18.-19. mars 1950 på Standalseidet ved Standal i dåverande Hjørundfjord kommune. Arrangør for meisterskapen, den 6. noregsmeisterskapen i alpint, var Aalesunds Skiklubb.
Slalåm
Dato: 19. mars 1950
Stad: Standal
Utfor
Dato: 18. mars 1950
Stad: Standal
<br style="clear:both;" />
Kombinasjon
<br style="clear:both;" />
Slalåm
<br style="clear:both;" />
Not Dark Yet
«Not Dark Yet» er ein song av Bob Dylan, spelt inn i januar 1997 og gjeven ut i september det året på albumet Time Out of Mind. Det var den første singelen frå albumet.
«Not Dark Yet» vart sidan gjeven ut på filmmusikkalbuma Wonder Boys og The Passion of the Christ: Songs Inspired by The Passion of the Christ.
Christopher Ricks har skrive om likskapen mellom songen og John Keats-diktet «Ode to a Nightingale».
Innhald
CD (COL 665443 2):
Not Dark Yet: Dylan Alive Vol. 2 japansk EP:
Anne Briand
Aktiv
Briand var lite kjend før OL-sesongen 1992. Under vinterleikane i Albertville i heimlandet, då skiskyting for kvinner for fyrste gong stod på øvingsprogrammet, vart ho nummer sju i begge dei individuelle tevlingane. Etter at lagkameratane Corinne Niogret og Veronique Claudel hadde gjort gode etappar, fullførte Briand OL-stafetten for Frankrike ved å vinne stafetten over 3 x 5 km med 23 sekunds margin til Tyskland.
Under VM i skiskyting 1993 i bulgarske Borovets vart Briand nummer fire på 7,5 km, før ho i 4 x 5 km stafett spurta frå Russlands ankerkvinne i kampen om sølvmedalje. Dei same fire franske kvinnene som vann VM-sølv på stafetten i 1993, sikra seg og Frankrike bronsemedaljar på stafetten også under Vinter-OL 1994 på Lillehammer. Før leikane var komne så langt, hadde Briand vunne sølvmedaljen på 15 km, Myriam Bédard frå Canada vann OL-gullet.
Briand vann gullmedaljen på 7,5 km då VM i skiskyting 1995 vart avvikla i italienske Antholz. I den same meisterskapen og i VM 1996 fekk ho gleda av å gå Frankrike inn til si både fjerde og strake medalje på VM-stafetten, begge gongane ein sølvmedalje.
Jutta Heine
Judith Heine, kjend som Jutta Heine, er ein tysk tidlegare friidrettsutøvar frå Stadthagen i Niedersachsen som tevla for Vest-Tyskland og i olympisk samaheng eit alltysk lag. Ho vart europameister på 200 m i 1962, og vann to sølvmedaljar under sommar-OL 1960.
Anne Briand
Aktiv
Ho la opp etter 1999-sesongen og har sidan arbeidd som dyrlækjar.
Jutta Heine
Aktiv
Under dei olympiske leikane i 1960 i Roma vann Heine sølvmedaljen på 200 meter bakom USA-amerikanske Wilma Rudolph. Også i 4x100 meter stafett fekk ho sølv, saman med landslagskollegaene Martha Langbein, Anni Biechl og Brunhilde Hendrix.
Heine vart europameister på 200 m i Beograd i 1962. På 100 meter vart ho nummer to, på same tid som vinnaren Dorothy Hyman frå Storbritannia, endå ei sølvmedalje fekk Heine med seg frå 4x100 meter stafett. Ho deltok i sommar-OL 1964. Her vart ho diska etter to tjuvstartar på 200 mo og kom på femteplass med det alltyske lag på 4x100 m stafett.
Heine vann den vesttyske meisterskapen på 200 meter i 1959, 1961, 1962 og 1963. På 100 meter vart ho vesttysk meister i 1962.
Rudsar fylke
Rudsar fylke (persisk شهرستان رودسر) er eit fylke i Gilan i Iran. Det administrative senteret i fylket er Rudsar. I folketeljinga i 2006 var innbyggjartalet i fylket 144 576. Fylket er delt inn i dei fire distrikta Sentral-distriktet, Chaboksar-distriktet, Kelachay-distriktet og Rahimabad-distriktet. Fylket har dei fem byane Rudsar, Chaboksar, Kelachay, Rahimabad og Vajargah.
Steve Cash
Stephen Douglas Cash var ein USA-amerikansk songar, låtskrivar og forfattar, mest kjend for å ha vore med å skipe The Ozark Mountain Daredevils. Utanom ein kort periode borte frå bandet tidleg i 1980-åra, var han aktivt medlem i bandet i over førti år.
I seinare vart Cash forfattar og skreiv ein trilogi kalla Meq (The Meq, Time Dancers og The Remembering).
NM i skiskyting 2020
Noregsmeisterskapen i skiskyting 2020 var terminfesta til dagane 27.-29.mars 2020 og lagd til Vik i Sogn. På programmet stod såkalla sprint med 2 skotseriar, felleststartar og krins-stafettar. Den 11. mars 2020 vedtok Norges Skiskytterforbund i samråd med kommunehelsetenesta i Vik å avlyse meisterskapen «i frykt for spredning av koronasmitte». Dagen etter, 12. mars, vedtok den norske regjeringa vidtgåande tiltak i kampen mot koronovaviruset.
NM i skiskyting 2017
Noregsmeisterskapen i skiskyting 2017, den 59. i rekka, vart avvikla med normalprogram i Oslo den 27. januar 2017 og dei andre øvingane i Mo i Rana i Nordland frå torsdag 23. til sundag 26. mars 2017.
10 km
<br style="clear:both;" />
12,5 km jaktstart
<br style="clear:both;" />
20 km
<br style="clear:both;" />
4 x 7,5 km stafett
<br style="clear:both;" />
7,5 km
<br style="clear:both;" />
10 km jaktstart
<br style="clear:both;" />
12,5 km fellesstart
<br style="clear:both;" />
15 km normalprogram
<br style="clear:both;" />
3 x 6 km stafett
<br style="clear:both;" />
Pitkevitchbreen
Pitkevitchbreen er ein isbre, 37 km lang, som flyt nord frå Admiralty Mountains langs vestsida av DuBridge Range. Isbreen når sjøen like aust for Atkinson Cliffs, der han dannar Anderson Icefalls. Ein del av enden flyt nordvestover og saman med Fendleybreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter sersjant Leonard M. Pitkevitch i United States Air Force (USAF), som omkom då eit C-124 Globemaster-fly styrta i nærleiken i 1958.
Fylkesveg 296 i Nordland
Fylkesveg 296 i Nordland går mellom Nerli i Hattfjelldal kommune og riksgrensa mot Sverige ved Grensvollen. Vegen er 29,3 km lang.
Distriktet Schärding
Distriktet Schärding er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 618 km² og har om lag 57 000 ibuarar (2017). Byen Schärding er administrasjonssenter for distriktet.
Fylkesveg 296 i Nordland
Vegen utgjer den austlegaste delen av «Sagavegen» i Noreg.
Distriktet Schärding
Kommuneskipnaden
Distriktet omfattar 30 kommunar, av dei ein bykommune og ni såkalla Marktgemeide.
Adam Lambert
Adam Mitchel Lambert er ein amerikansk songar. Han enda på andreplass i American Idol 2009.
Lambert er open homofil og har sidan november 2010 vore saman med den finske Big Brother-vinnaren Sauli Koskinen.
Alan Bullard
Alan Bullard er ein britisk komponist, særleg kjend for pedagogisk pianomusikk og komposisjonar for kor.
Ariane Ehrat
Ariane Ehrat frå Schaffhausen er ein sveitsisk tidlegare skirennar. Ho vann sølvmedaljen i utfor under VM i alpine greiner i 1985.
Ehrat var utforspesialist. I verdsmeisterskapen i alpint 1982 i Schladming kom ho på 14. plass i øvinga. Under vinter-OL 1984 i Sarajevo kom ho i mål på fjerdeplass, landsmennene Michela Figini og Maria Walliser sørgde då for sveitsisk dobbeltsiger. Eitt år seinare tok Ehrat sølv under VM i alpint 1985 i Santa Caterina, på same tid som Katharina Gutensohn, Michela Figini sikra seg eit nytt internasjonalt meisterskap i utfor.
Alan Bullard
Biografi
Alan Bullard studerte piano på musikkonservatorium i Blackheath før han tok til å studera ved Royal College of Music i London under m.a. Herbert Howells. Han tok vidare musikkstudium ved Nottingham University. Etter dette dreiv han ein del musikkundervisning ved forskjellige kunst- og musikkskular frå 1970 til 1975.
Ariane Ehrat
Ehrat gjekk aldri til topps i eit verdscuprenn. Første pallplasseringa fekk ho i utforrennet i Sarajevo 5. februar 1983, ho vart då nummer tre. Hennar beste tevling utanom VM-utforen 1985, var utforrennet i Val-d'Isère 7. desember 1983 då ho var einast åtte hundredels sekund bakom vinnaren Irene Epple frå Vest-Tyskland. Sidan ho ikkje plukka poeng i andre greiner enn utfor og etterkvart super-G, vart ein 22. plass i verdcupen i alpint 1984 hennar beste plassering i samandraget.
Sidan ho la opp som aktiv alpinist i 1986 har Ehrat arbeidd i turistindustrien.
Alan Bullard
Biografi
Det fyrste verket Alan Bullard i dag som sin fyrste komposisjon, er «Three Poems by W.B. Yeats» (1973). Få andre verk av Bullard som vart skrive frå denne tida, har overlevd til i dag. Alan Bullard flytta til Essex i 1975 for å undervisa ved det som i dag heiter Colchester Institute og underviste fast der til 2005. I 2008 vart Alan Bullard utnemnd til æresdoktor ved University of Essex for arbeidet sitt innan komposisjon og musikkutdanning. I 2010 fekk han tre prisar frå Music Industries Association for utgjevingane sine det året.
Alan Bullards tonespråk er inspirert av nyare komponistar som Herbert Howells og Benjamin Britten, men også av mellomaldermusikk og renessansemusikk.
Whigpartiet
Whig er saman med toryane rekna som eit av dei to første politiske partia i Storbritannia frå seint på 1600-talet til midten av 1800-talet, men det er meir presist å skildre dei to som lause politiske grupperingar eller tendensar. Whig-rørsla hadde opphavet sitt i kampen for det konstitusjonelle monarkiet og ei protestantisk arverekkefølgje som eit bolverk mot einevelde, men utvikla seg etter kvart til ei gruppe som vart assosiert med industriinteresser, sosial og parlamentarisk reform og avskaffing av slaveriet.
Bakgrunnen for omgrepet «whig» var stridane mellom stuartane og parlamentet på Dei britiske øyane. Stridsspørsmål var makta til kongen i tilhøve til parlamentet, og dessutan religionen til kongen. Sistnemnde var særleg betent i tilhøve til spurnaden om kven som skulle overta som konge etter Karl II, som var barnlaus. Broren hans, Jakob II, var open katolikk, noko som gjorde at det frå parlamentet vart stilt krav om å utelukke han frå tronfølgja. Partiet til kongen vart kalla «tories», medan motstandarane hans vart kalla «whigs«. Opphavleg var «whigs» namnet på presbyterianske, skotske krøttertjuvar, medan tories var ei nemning på irske, katolske bandittar. Generelt kan ein likevel seie at toryane etter kvart kom til å bli assosiert med godseigarar og den anglikanske kyrkja (i Skottland den episkopale kyrkja), medan whigane vart assosiert med borgarskapet og nonkonformistiske protestantiske grupper, sjølv om det var ei stor grad av overlapp mellom desse sosiale grupperingane.
Etter den ærerike revolusjonen i 1688, brukte Maria II og Wilhelm III både whigar og toryar i regjeringane sine, trass i manglande lojalitet frå ein del av toryane, der mange enno støtta Jakob II. Etter kvart kom likevel whigane til å bli stadig meir dominerande i regjeringane. I 1708, under den spanske arvefølgekrigen, gjekk dei fleste gjenverande toryane i opposisjon, noko som førte til eit kabinett med nesten berre whigar. Etterfølgjaren til Vilhelm, dronning Anne, mislikte likevel at ho var avhengig av whigane, og i 1710 erstatta ho dei med ei rein tory-regjering under Robert Harley og Henry St. John, som i 1713 forhandla fram freden i Utrecht, som medverka til å gjere slutt på krigen, men som vart kritisert av den framtidige etterfølgjaren hennar, Georg I av Hannover.
I 1714, då Georg I tok over trona, kom whigane attende til makta. Etter eit jakobittisk opprør i 1715, som vart støtta av mange toryar, vart sistnemnde grupperinga i stor grad diskreditert som forrædarar, og whigane vart det dominerande regjeringspartiet i lang tid framover. I perioden 1714 til 1760, spelte toryane ei særs avgrensa rolle i britisk politikk, sjølv om mange parlamentsmedlemmer enno oppfatta seg som «toryar». Både regjeringane og den leiande delen av opposisjonen oppfatta seg som «whigar». Etter Georg III kom til makta, vart dei to gruppene i aukande grad erstatta med ei mengd personlege fraksjonar, der dei fleste oppfatta seg som «whigar». Ofte var det slik at opposisjonen omtalte regjeringa som «tory», sjølv om han sjølv ofte føretrekte nemningar som til dømes «sjølvstendig whig». Dette illustrerer at det enno ikkje var snakk om noko fasttømra partisystem.
Under William Pitt den yngre byrja eit klårare partisystem å utvikle seg. Ofte blir Pitt omtalt som «tory», medan dei fremste motstandane hans, Charles James Fox, omtalast som «whig». Pitt føretrekte likevel sjølv nemninga «sjølvstendig whig», og motsette seg utviklinga av eit klårare partisystem. Tilhengjarane til Fox såg likevel seg sjølv som dei legitime arvingane av whigtradisjonen og dei markerte seg sterkt som opposisjon.
Den franske revolusjonen splitta likevel opposisjonen. Medan Fox og nokre yngre tilhengarar, som Charles Grey og Richard Brinsley Sheridan var sympatisk innstilt, markerte andre, ikkje minst Edmund Burke, seg raskt som ivrige motstandarar. Krigen førte til at mange av tilhengjarane til Fox slutta seg til Pitt, sjølv om mange av dei etter kvart igjen samla seg under Fox i samlingsregjeringa etter Pitt døydde i 1806. Etter Fox døydde same år, byrja det igjen å utkrystallisere seg eit topartisystem, whigane no under leiing av lord Grey.
Solfrid Heier
Solfrid Heier, også kjend under artistnamnet Winnie, er ein norsk skodespelar og songar. Ho har spelt i filmar som Skjær i sjøen, Balladen om mestertyven Ole Høiland, Olsenbanden, Krigerens hjerte og Ute av drift!.
Heier scenedebuterte på Oslo Nye Teater då ho var 17 år gamal, i musikalen Dikter i ulvepels, og har sidan også spelt på Riksteatret, Trøndelag teater, Chateau Neuf og Stadsteatern i Stockholm. Heier har også hatt gjesteroller i TV-seriar som Karl & Co, Hotel Cæsar og Mot i brøstet.
Heier debuterte som artist i midten av 60-åra under artistnamnet Winnie. I 1967 deltok ho i Melodi Grand Prix med låten «Skitur», saman med Toril Støa, og enda på ein tredjeplass. Solfrid Heier var også plateartist i Sverige.
I 2007 var Heier einaste skodespelar i stykket Alkymisten, basert på boka av Paulo Coelho, på blant anna Christiania Theater.
Bani Sa'd-distriktet
Bani Sa'd-distriktet er eit distrikt i Al Mahwit guvernement i Jemen. I 2003 hadde distriktet eit folketal på 59 015 innbyggjarar.
Olga Romasko
Olga Vladimirovna Romasko er ein russisk tidlegare skiskyttar frå Borodino. Ho vart verdsmeister på 7,5 km både under VM 1996 og 1997. I 1997 fekk ho i tillegg sølvmedalje på jaktstarten og bronsemedalje på stafetten. Også under Vinter-OL 1998 i Nagano vann ho sølv med stafettlaget til Russland.
Romasko var så godt som ukjend for skiskyttarpublikum då ho vann 7,5 km under VM i skiskyting 1996 i Ruhpolding. Med ti treff slo ho sølvmedaljevinnaren, norske Ann Elen Skjelbreid, med ti sekundar. Under VM i skiskyting 1997 i slovakiske Osrblie imponerte Romasko stort på 7,5 km då ho, trass i ein strafferunde, slo nummer to med over 40 sekundar og forvarte VM-tittelen på 7,5 km. Ho fylgde opp med å verte nummer to på den påfylgjande jaktstarten. Både under VM 1997 og OL 1998 gjekk ho ankeretappen for Russland, fyrst til bronse og i OL til sølv. I sitt siste verdsmeisterskap, 1999 i Oslo, kom ho i mål til sjuandeplass på 20 km.
Fylkesveg 298 i Nordland
Fylkesveg 298 i Nordland går mellom Ivarrud og Sørmo i Hattfjelldal kommune. Vegen er 6,0 km lang.
Fred Below
Frederick Below jr. var ein USA-amerikansk bluestrommeslagar, mest kjend for arbeidet sitt med Little Walter og Chess Records i 1950-åra. I følgje Tony Russell var det Below som skapte mykje av rytmestrukturen i Chicago blues, særleg etterslaget. Han var trommeslagar på Chuck Berry-songane «Johnny B. Goode» og «School Days». Han spelte òg med Muddy Waters, Junior Wells, Bo Diddley, Jimmy Rogers, Elmore James, Otis Rush, Howlin' Wolf og andre.
Hoel Gård
Hoel Gård er ein gard som ligg på Nes i Ringsaker kommune. Låven på garden har to klokketårn og dannar eit tun saman med Gårdsmuseet og den freda hovudbygningen frå 1719. Hoel Gård vart kjøpt opp av Petter Wessel Kildal i 1867 og han rusta opp garden. I 1932 kjøpte familien Sandberg garden.
På Hoel kan gjester halde møte, kurs og konferansar, og det er tilbod om overnatting for grupper. Her er 70 sengeplassar fordelt på 35 rom.
Hoel Gård ble i 2018 medlem av De Historiske Hotell og Restauranter.
Brunsisik
Brunsisik (Acanthis cabaret) er ein fugl i finkefamilien med utbreiing i delar av Europa. Dette er den minste av tre artar i slekta Acanthis, og har den brunaste og mest streka fjørdrakta i slekta. Han er mykje lik gråsisik og polarsisik, og somme ser desse tre artane som same arten. Mange brunsisikar trekker sørover om vinteren, men dei blir observerte gjennom heile året i mykje av utbreiingsområdet sitt. Dei kan halde seg saman med dei andre to Acanthis-sisikane om vinteren.
Skildring
Brunsisik er ein liten fink med kort, kløfta hale og kort nebb. Kroppslengda er 11,5-12,5 centimeter og kroppsvekta er 9-12 gram. Det korte nebbet er forma konisk og spist, i bleikgul farge, men mørk ytst. Vaksne hannar er stort sett brun over med mørkare striper. Han har ei raud panne, ein liten svart hakeflekk og i hekkesesongen har han rosa bryst og andlet. Flankane er brungule med mørke striper, og buken og undersida av halen er kvite. Det er to bleike band på vengene. Vaksne hofuglar liknar, men manglar den rosa på bryst og andlet og har svakere strek på flankane. Juvenilen har eit bleik hovud utan raud panne og enda mindre svart på hakeområdet. Brunsisik skil seg lite frå nominatforma av gråsisik. Gråsisiken er litt større og bleikare med lysare underside.
Utbreiingsområdet var tidlegare nesten avgrensa til Irland, mesteparten av Storbritannia, og Alpane, men utbreiinga har utvida seg monaleg over sentrale og nordlege Europa dei siste tiåra. Han er ein utbreidd hekkefugl i Storbritannia og Irland, men fråverande frå delar av Sør-og Midt-England. Han hekkar langs Nordsjøkysten frå Nordaust-Frankrike til Tyskland og har spreidd seg til Danmark, Sør-Noreg og Sørvest-Sverige. Populasjonen i Alpane har auka og spreidd seg til nabolanda. Fuglen finst no så langt aust som Sør-Polen, Slovakia og Nord-Romania.
Dette er ein kortdistanseflyttfugl med mange individ som held til i hekkeområdet gjennom vinteren. Alpine fuglar flyttar ofte til lågare høgder. I Storbritannia vert det meir utbreidd i låglandet om vinteren. Nokre britiske fuglar trekker sørover på kontinentet, og når så langt sør som Iberia.
Brunsisik er ein sosial fugl som vanlegvis beitar i flokkar, hovudsakleg i tre, men òg på bakken, spesielt om vinteren når tilgangen på frø blir redusert. Kosthaldet består for det meste av små frø av bjørk, older og gras. Dei et òg bær, knoppar og virvellause dyr og anna.
Pardanninga for sesongen skjer på seinvinteren. Fleire par vil ofte samlast i ein laus koloni. Hofuglen bygger det koppforma reiret, vanlegvis i ein busk eller eit tre. Det er laga av kvist og plantestammar med eit indre lag av røter, gras, mose, blad og annan vegetasjon og fõring av fjør, ull og hår. Kullet er på to til sju egg. Dei er bleikblå eller grøne med raudaktige eller brune flekker og strek. Hoa rugar egga i 12-15 dagar. Dei unge fuglane vert mata av begge foreldra og flyg etter 9-15 dagar
Taksonomisk status: Tilhøva innanfor taksonet av Acanthis-sisikane har vore usikre. Brunsisik vart introdusert som eit artstakson i eBird/Clements Checklist frå desember 2009. Ein analyse av mtDNA frå museumsprøvar i 2008, har ikkje funne stønad for oppdeling av artar eller underartar basert på genetiske skilnadar i slekta Acanthis. HBW Alive har allereie gjennomført samanslåing av alle artar til ein einaste art i slekta.
Termionisk straumgenerator
Termionisk straumgenerator er ei elektrisk straumkjelde basert på direkte omdanning av varme til elektrisk energi utan bruk av mekaniske ledd. Ein termionisk omformar består av ein varm elektrode som termionisk emitterer elektron over ei potensialenergisperre til ein kjøligare elektrode og skapar ein elektrisk energi som kan utnyttast. Cesiumdamp vert nytta til å optimalisere arbeidsfunksjonen til elektrodane og som ei kjelde til ion for å nøytrailisere romladninga.
Willie Dixon
William James Dixon var ein USA-amerikansk bluesmusikar, vokalist, låtskrivar, arrangør og plateprodusent. Han spelte mykje på både kontrabass og gitar, og var òg ein dugande songar, men han er kanskje mest kjend som ein av dei mest produktive låtskrivarane i si tid. Ved sidan av Muddy Waters er Dixon kjend som den viktigaste personen i utforminga av Chicago blues-stilen etter andre verdskrigen.
Songane til Dixon er blitt spelt inn av særs mange musikarar innan mange sjangrar. Ei kort liste over dei mest kjende songane hans er «Hoochie Coochie Man», «I Just Want to Make Love to You», «Little Red Rooster», «My Babe», «Spoonful» og «You Can't Judge a Book by the Cover». Desse songane vart skrivne under toppåra til Chess Records, frå 1950 til 1965, og vart framførte a Muddy Waters, Howlin' Wolf, Little Walter og Bo Diddley. Desse inspirerte seinare ein nye generasjonar musikarar verda over.
Dixon var òg ein viktig link mellom blues og rock and roll, og arbeidde med Chuck Berry og Bo Diddley seint i 1950-åra. Songane hans er blitt spelte av somme av dei største musikarane i nyare tid, som Cream, Jeff Beck, The Doors, Led Zeppelin, The Rolling Stones, Steppenwolf, Bob Dylan og Jimi Hendrix. Debutalbuma til dei seks første av desse artistane inneheld minst ein av songane hans, noko som seier litt om innverknaden han har hatt på rockemusikken.
Han fekk ein Grammy Award og vart innlemma i Blues Hall of Fame, Rock and Roll Hall of Fame og Songwriters Hall of Fame.
Som sidemann
Dixon sin bidrag som bassist spenner over mange tiår og sjangrar, og stundom spelte han òg gitar og fungerte som produsent.
Med Chuck Berry Med Bo Diddley Med Fleetwood Mac og «Chicago Blues artists» (med Otis Spann og Buddy Guy) Med Dale Hawkins Med Howlin' Wolf Med Sam Lazar Med J.B. Lenoir Med Little Walter Med Jimmy Reed Med Jimmy Rogers Med Johnny Shines Med Koko Taylor Med Muddy Waters Med Junior Wells Med Big Joe Williams Med Sonny Boy Williamson Med Johnny Winter
Oppslagsverket flora
Flora er eit oppslagsverk som systematisk framstiller ei gruppe plantar. Det omtalar kortfatta plantar som finst ein viss stad, gjerne med illustrasjonar som viser planten i ulike former. Tradisjonelt har ein flora dekt eit geografisk område, ofte eit land, men det kan òg dekke ein spesiell biotop, til dømes fjellet. Oppslagsverket kan finnast i bokform eller elektronisk. Omfanget av verket kan variera, frå å innehalda alle artane ein kjenner innan eit område og mange detaljar til ei meir kortfatta handbok.
Ein flora er oftast ordna etter ein viss systematikk slik at brukaren kan identifisere ei plante. Det mest vanlege er ordning etter planteslekter og plantefamiliar, men ein finn òg floraer som er ordna etter biotopar eller farge på kronblad. Ein flora inneheld ofte ein klassifikasjonsnøkkel til å indentifisere plantar. Ofte krev bruken av desse plantenøklane at ein undersøker planta nøye og ein må velje mellom to eller fleire alternativ som passar best for å gradvis identifisere planta.
Historie
Flora Sinensis ('Kinesisk flora') av den polske jesuitten Michał Boym skal ha vore den første boka som nytta namnet «flora» i tittelen til ei bok som skildrar plantane i eit område. Trass tittelen inneheldt ho ikkje berre plantar, men òg nokre dyr i området. Frå Skandinavia er nokre eldre, kjende floraer Carl von Linné sine verk Flora Lapponica (1737) og Flora suecica (1745), 54-bandsverket Flora danica (1761–1883), J.E. Gunnerus sin Flora norvegica i 2 band (1766–72) og  A.G. og M.N. Blytt sin Norges flora i 3 band (1861–76).
Eit kompendium over verdas floraer har blitt samla av David Frodin.
Klassiske floraverk
Europa
India Indonesia Kina Amerika
Moderne floraer i bokform
Europa
Noreg
Amerika
Amerika
Oseania
Stillehavsøyane
Floraer på internett
Europa
Andre delar av verda
Semulegryn
Semulegryn (òg semule eller semolina) er små gryn laga ved å grovmala kveitekjernar, særleg dei frå durumkveite. Det blir brukt til å laga grautar, puddingar, pasta, kaker og couscous. Nokre stader viser omgrepet også til gryn laga av mais og ris.
Det italienske ordet «semolina» er danna frå semolino, eit diminutiv av semola, ‘kli’, og kjem frå latin simila, ‘fint kveitemjøl’. Semolina som blir brukt til å laga den tradisjonelle pastaen blir male frå durumkveite. Mange stader i verda har ein tradisjonelt brukt semulegryn frå kveite til å laga grautar, puddingar og kaker. Semule blir òg brukt til å laga knödel i det sentraleuropeiske kjøkkenet.
Semulegryn er mellom anna del av det tradisjonelle norske kosthaldet, og eit får kjøpt det i dei fleste daglegvareforretningar i Noreg. Det blir gjerne brukt som tjukningsmiddel, og kan brukast i rettar som semulegrynsgraut, semulegrynspudding, russedessert eller rømmegraut.
Næringsinnhald
100 gram semulegryn gjev 338 kcal (1416 KJ) og inneheld om lag 12 gram protein, 66 gram karbohydrat og 2 gram feitt.
Rasht fylke
Rasht fylke (persisk شهرستان رشت) er eit fylke i Gilan i Iran. Det administrative senteret i fylket er Rasht. I folketeljinga i 2006 var innbyggjartalet i fylket 847 680. Fylket er delt inn i seks distrikt: Sentral-distriktet, Khomam-distriktet, Khoshk-e Bijar-distriktet, Kuchesfahan-distriktet, Lasht-e Nesha-distriktet og Sangar-distriktet. Fylket har seks byar: Rasht, Khomam, Khoshk-e Bijar, Kuchesfahan, Lasht-e Nesha og Sangar
Termoelektrisitet
Termoelektrisitet er elektriske straumar og spenningar som oppstår på grunn av temperaturskilnadar i eller mellom elektriske leiarar eller halvleiarar.
Steyr-Land
Steyr-Land er eit administrativt distrikt (Bezirk) i forbundslandet Oberösterreich i Austerrike. Distriktet dekker ei flatevidd på 973 km² og har om lag 60 000 ibuarar (2017). Byen Steyr er administrasjonssenter for distriktet.
Kommuneskipnaden
Distriktet omfattar 20 kommunar, av dei ein bykommune og seks såkalla Marktgemeide.
Janne Stefansson
Janne Reidar Stefansson er ein svensk, tidlegare langrennsløpar frå Transtrand. Han vann VM-sølv på tremila i 1962, og var med på Sveriges lag som vann OL-gull på 4x10 km stafett i 1964.
Aktiv
Stefansson debuterte i dei internasjonale meisterskapa med ein ellevteplass på 30 km i ski-VM 1958 i Lahti. To år seinare deltok han under vinter-OL 1960 i Squaw Valley og vart nummer sju på 15 km, samt gjekk andreetappen for Sverige som kom på fjerdeplass i 4x10 km stafett.
Under verdsmeisterskapen i Zakopane i 1962 kniva Stefansson med Eero Mäntyranta frå Finland om sigeren, men med tida 1.52.49 var Stefansson ti sekundar bak den finske verdsmeisteren i mål. Seinare i meisterskapen vart Stefansson nummer seks både på 15 km og 50 km.
To år seinare, under vinter-OL 1964 i Innsbruck, deltok Stefansson i alle dei fire langrennstevlingane for menn. Han starta med å verte nummer fire på 30 km, deretter kom han på femteplassen på 15 km. På stafetten over 4x10 km gjekk han tredejeetappen på Sveriges sigerrike lag som elles bestod av Karl-Åke Asph, Sixten Jernberg og ankermannen Assar Rönnlund. Til siste vart Stefansson nummer fire på femmila, 6,2 sekundar bak bronsemannen Arto Tiainen frå Finland. I 1966 gjekk Stefansson sitt siste VM-løp då han vart nummer 18 på 15 km i verdsmeisterskapen i Oslo.
Stefansson vann Vasaloppet sju gongar. Han vann fem år på rad, 1962-66, og i 1968 og 1969. I 1967 vart han nummer to etter Assar Rönnlund.
Utsegnslogikk
Utsegnslogikk er ei grunnleggjande grein av den moderne logikken. Utsegnslogikken ligg i skjeringspunktet mellom filosofi og matematikk, då han nyttar algebraiske metodar for å analysera utsegner eller setningar. Utsegnslogikk har òg fått stor innverknad på digitalteknikken, som nyttar dei same funksjonane og operasjonane.
Ei utsegn i matematikken er ein påstand, til dømes ei setning eller ein matematisk påstand, som kan vera anten sann eller usann. Sanningsverdien må vera målbar og objektiv. Ei open utsegn er ei utsegn som inneheld ein ukjend variabel. Sanningsverdien til ei open utsegn kan ikkje avgjerast før ein har sett inn ein verdi for variabelen. Dersom ei setning inneheld fleire matematiske utsegner, har me ei samansett utsegn.
Sanningsfunksjonar
Ved samansette utsegner kan ein bruka sanningsfunksjonar, også kalla logiske operatorar eller logiske funksjonar, til å rekna ut sanningsverdien for den samansette utsegna. Dei grunnleggjande logiske funksjonane er konjunksjon, disjunksjon og negasjon.
Dersom ei setning inneheld to utsegner som begge må vera sanne for at setninga skal vera sann, har me ein konjunksjon, også kalla ein logisk OG-funksjon. «Det er kaldt og vått» er eit døme på ein konjunksjon som er samansett av utsegnene «Det er kaldt» og «Det er vått».
Ei setning med to utsegner der berre den eine treng å vera sann for at setninga skal vera sann, vert kalla ein disjunksjon eller ein logisk ELLER-funksjon. Ein disjunksjon er sann også når begge utsegnene er sanne, og har dermed ei anna tyding enn ordet eller i daglegtalen. Dersom utsegnene utelukkar kvarandre, er det ein eksklusiv disjunksjon. «Kvadratet av tre eller minus tre er ni» er ein disjunksjon. Denne utsegna er sann fordi kvadratet av tre og minus tre er ni, slik at begge delutsegnene er sanne.
Å negera ei utsegn vil seia å gje utsegna motsett meining. Dette kan ein gjera ved å leggja til eller fjerna ordet ikkje eller ved å gje eit ord motsett meining. Ein negasjon vert òg kalla ein logisk IKKJE-funksjon. Utsegna «det er kaldt» er negasjonen til utsegna «det er varmt». Ei utsegn har alltid motsett sanningsverdi av negasjonen til utsegna.
Préliminaires
Préliminaires er det 16. studioalbumet til den amerikanske rockesongaren Iggy Pop, gjeve ut 25. mai 2009 på selskapet Astralwerks. Det var inspirert av Michel Houellebecq-romanen La Possibilité d'une île.
I motsetnad til tidlegare album, er dette mindre rock-orientert og vart av Pop sagt å vere «eit rolegare album med jazz-overtonar» med stilar påverka av New Orleans-jazzartistar som Louis Armstrong og Jelly Roll Morton. Pop innrømde òg at albumet var eit svar på at han var «dritlei å lytte til idiotar med gitarar som hamra ut dritmusikk».
Albumet inneheldt ein coverversjon av den franske jazzstandarden «Les feuilles mortes» frå 1940-åra, som Iggy syng på fransk. Songen er mest knytt til artistar som Yves Montand og Edith Piaf. Albumet inneheld òg songar som «How Insensitive», ein bossa nova-standard av Antônio Carlos Jobim, og «Nice to Be Dead», ein meir swamp rock-song.
Mottaking
Albumet debuterte på 187. plassen på Billboard 200, og selde kring 3000 eksemplar den første veka ho kom ut. Albumet har fram til februar 2016 seld 10 000 eksemplar i USA.
Monoopptak
Monoopptak, eller monofoni, er innan lydteknikk ei nemning ein-kanals lagring og attgjeving. Dette er i motsetnad til stereofoni, som har minst to kanalar, og 3D-lyd, som nyttar mange kanalar.
Ved bruk av mono treng ein berre ein høgtalar; om ein har fleire høyrer ein same lyd i alle. Monofonisk attgjeving har ikkje muligheit for romleg plassering av dei ulike instrumenta.
Monofonisk attgjeving vart nytta medan 78-plater og den fyrste generasjonen langspelplater (mikrorilleplater) var det det vanlegaste distribusjonsformatet for lyd. I 1958 kom dei første stereoplatene i vanleg sal og monoplater vart etter kvart fasa ut.